Presentem l’informe “La inACCIÓ de Catalunya davant la vulneració dels drets humans del poble palestí”

Convocatòria de premsa

Dimecres, 17 d’abril a les 19 h. Lafede.cat (carrer Tàpies 1-3, Barcelona).

La recerca, “La inACCIÓ de Catalunya davant la vulneració dels drets humans del poble palestí” sobre el vincle entre la promoció de les relacions empresarials Catalunya - Israel amb l’ocupació, l’apartheid i la colonització de Palestina, realitzada per L’Observatori de Drets Humans i Empreses a la Mediterrània (ODHE), NOVACT i Suds **es presentarà dimecres 17 d’abril a les 19 h en un acte obert al públic a Lafede.cat (carrer Tàpies 1-3, de Barcelona).**

Les entitats impulsores de l’informe assenyalen que és una greu negligència mantenir relacions comercials sense informar sobre els riscos de vulneració del dret internacional a causa de les activitats econòmiques il·lícites en Territori Ocupat Palestí, que constitueixen crims de guerra.

ACCIÓ, Agència per la Competitivitat de l'Empresa, adscrita al Departament d'Empresa i Treball de la Generalitat de Catalunya, anima a les empreses a invertir en Israel, país que presenta com a una economia segura, forta, resistent i de les més innovadores del món.

Des de l’any 2015 ACCIÓ té a Tel-Aviv una de les seves 40 oficines exteriors i l’any 2017 ACCIÓ marcava Israel com a un dels 8 àmbits territorials estratègics. L’any 2019 Catalunya va invertir a Israel 11,1 milions d’euros, i l’any 2021, 2.424 d’empreses catalanes van tenir activitats d’exportació amb Israel per un valor de 442 milions d’euros.

**Contacte de premsa i entrevistes:**

**communication@odhe.cat** **|** Lucrecia Baquero 609043666